ועדת החינוך, התרבות והספורט, כנסת 17, פרוטוקול מספר 271, 2007-09-02 08:00

חברי הוועדה: זאב אלקין יצחק גלנטי

מוזמנים: חיים ביבס עיריית מודיעין ליסה לוי מנהלת בית ספר יחד מאיר שמעוני ראש מינהל החינוך, עיריית מודיעין רותי לסרי מנהלת בית ספר תיכון מכבים רעות ורד סויד יועצת ראש הממשלה לחינוך ד"ר איליה מזין מורה לפיזיקה, בית ספר תיכון מכבים רעות עופר גלנס עיריית מודיעין מויש לוי עיריית מודיעין ד"ר אורנה מגר עיריית מודיעין מאיר פאוקר יוסי ברנוי

ליסה לוי: בית הספר הוקם בשיתוף עם עירית מודיעין, משרד החינוך וקהילת הורים.

ליסה לוי: הוא מבוסס על הרצון לחינוך וחיים קהילתיים משותפים למשפחות בעלות אורחות חיים יהודיים שונים.

ליסה לוי: בית הספר מיועד לתלמידים ממשפחות בעלות אורחות חיים יהודיים שונים, דתיים, חילוניים ומסורתיים.

ליסה לוי: אנו שואפים לשמור על הזהות, מערכת האמונות ותפיסת החיים האישית והמשפחתית מחד, וקבלה של האחר ומתן לגיטימציה לדרכו השונה, מאידך.

ליסה לוי: נדבך חשוב בבית הספר הוא ההסכמה על מרכזיות המורשת היהודית על כלל גווניה בחיינו ובחינוך במדינת ישראל.

ליסה לוי: בית הספר הינו בית ספר קהילתי.

ליסה לוי: קהילת מודיעין שותפה פעילה בעשייה הבית ספרית וכן הקימה מערך פעילות קהילתית מעבר לפעילות הבית ספרית.

ליסה לוי: שותפים לקהילה כל המשפחות השולחות את ילדיהם למסגרות הלימוד של יחד – בתי הספר והגנים.

ליסה לוי: על סמך החזון הייחודי של בית הספר, הוא קיבל מעמד של בית ספר ניסויי, החל משנת הלימודים תשס"ה.

משה ספקטור: מזה 13 שנים אני מלווה את פעילות תיכון מכבים רעות.

משה ספקטור: בתחילת דרכי, ליוויתי את התיכון כראש מועצת מכבים-רעות, וב-3 השנים האחרונות אני מלווה אותו כראש עיריית מודיעין מכבים רעות.

משה ספקטור: לאורך כל השנים הוכיח התיכון – שנה אחר שנה – כי הוא בית ספר מעולה, בעל רמה לימודית מן הגבוהות ביותר בארץ.

משה ספקטור: מזה שנים עומד התיכון בראש טבלת ההישגים הארצית בזכאות לתעודת בגרות, ובראש טבלת ההישגים הארצית בציוני מבחני הבגרות.

משה ספקטור: התיכון מוביל בלימודי פיזיקה וביוטכנולוגיה ורבים מתלמידיו משולבים בלימודים במוסדות להשכלה גבוהה בארץ.

משה ספקטור: במקביל, בתיכון מכבים רעות אין נשירה.

משה ספקטור: התיכון קולט את כל התלמידים הנרשמים אליו והקים כיתות ייחודיות המקדמות תלמידים מתקשים ומאפשרות להם למצות את מלוא כישוריהם לקראת בחינות הבגרות.

משה ספקטור: בד בבד עם הישגים מרשימים אלו, פועל התיכון בהקפדה יתירה להקניית ערכים לתלמידיו.

משה ספקטור: לאורך השנים גרסנו שאין די בציונים טובים, וכי הדרך לאזרחות טובה ופורה בארץ עוברת דרך הקניית ערכים ופעילות למען הקהילה.

משה ספקטור: תיכון מכבים רעות מקיים מזה שנים פעילות של תלמידים למען הקהילה, הרבה מעבר לנדרש ע"י משרד החינוך בפרויקט מחויבות אישית.

משה ספקטור: התלמידים מעורבים מאוד בעשייה חברתית במכבים וברעות, ורבים מהם חברים ומדריכים בתנועות הנוער השונות ותורמים לקהילה במגוון דרכים.

משה ספקטור: התיכון מחנך את תלמידיו לאהבת ארץ ישראל, ומזה שנים רבות אנו רואים בטקס הסיום של קורס טיס מספר תלמידי תיכון מכבים רעות.

משה ספקטור: בנוסף, מתנדבים תלמידים רבים יוצאי התיכון ליחידות מוברחות אחרות, וכלל השירות בצה"ל הוא ערך עליון שהתלמידים מחונכים להגשמתו.

משה ספקטור: לאחר היכרות של שנים רבות, אני יכול לציין במלוא הגאווה, כי תיכון מכבים רעות הוא בית ספר מן הטובים ביותר שהכרתי.

משה ספקטור: הנהלת התיכון פועלת בשיתוף פעולה מלא עם הנהגת ההורים המוסדית, מה שמאפשר להגיע לכל ההישגים המכובדים אליהם הגיע בית הספר בשנים האחרונות, בדרך מלאה של כבוד הדדי ותמיכה.

רותי לסרי: תיכון מכבים רעות הוא תיכון שש שנתי מקיף, עיוני וטכנולוגי.

רותי לסרי: הוא נוסד ב1991 עם הקמת היישוב מכבים רעות.

רותי לסרי: עד שנה"ל תשס"ו פעל ביה"ס בשתי חטיבות עצמאיות לחלוטין, מתשס"ז אוחדו שתי החטיבות לבית ספר שש שנתי אחד.

רותי לסרי: בית הספר משמש כמרכז הפעילות החינוכית והקהילתית בישוב.

רותי לסרי: בפעולה החינוכית משתתפים ההורים, ונושאים בחלק חשוב של הפעילות יחד עם ההנהלה, המורים, התלמידים ומוסדות העיר.

רותי לסרי: מספר ממוצע של תלמידים בכיתה הוא 37.6.

רותי לסרי: כיתות מאוד גדולות.

רותי לסרי: המורים מאוד איכפתיים, תורמים ומשקיעים.

רותי לסרי: בית ספר מאוד גדל ולכן ישבה ועדה של הורים ומורים על מנת לתת מענה מקסימאלי.

רותי לסרי: בית הספר מחולק לבתים.

רותי לסרי: לכל אחד מהבתים יש סגנית שאחראית.

רותי לסרי: מירי חוגרי אחראית על חינוך וחברה מכיתה ז'-י"ב.

רותי לסרי: לכל שכבה יש רכז שכבה שעובד באופן שוטף וקבוע.

רותי לסרי: יש 2 מגמות טכנולוגיות.

רותי לסרי: יש כיתה של לקויי למידה ובעיות קשות של התנהגות.

רותי לסרי: יש כיתת תקשורת וכיתת אתגר .

רותי לסרי: השנה לא אושרה כיתת אתגר בכיתה י'.

רותי לסרי: זאת נקודה מאוד קשה.

רותי לסרי: לא יכול להיות שלא יתנו לנו את האמצעים המינימאליים.

רותי לסרי: מצד אחד אני לא יכולה לגבות יותר כספים ממה שאישרו, ומצד שני רוצים שאני אקלוט את כולם.

רותי לסרי: משרד החינוך צריך לאפשר את כיתת האתגר.

רותי לסרי: ילד שמסתובב ולא לומד עולה 40 אלף שקל.

יצחק גלנטי: הוא יעלה הרבה יותר אם הוא לא יהיה במסגרת.

רותי לסרי: לפני 5 שנים הורים לא רצו.

רותי לסרי: השנה נלחמנו.

רותי לסרי: כיתת תפנית זאת כיתה במעבר בין כיתה ט' לי'.

רותי לסרי: אנחנו בית ספר שלא ממיין תלמידים.

רותי לסרי: יש אצלנו אפס נשירת תלמידים.

משה ספקטור: הנשירה במדינת ישראל היא 2% בשנה.

משה ספקטור: בבית ספר שמו דגש על החינוך.

משה ספקטור: מטפלים נכון, לא חשוב מאיפה בא הילד.

משה ספקטור: לבית ספר מגיעים מכל מיני מקומות.

משה ספקטור: בבית הספר לא מנפים ילדים.

משה ספקטור: ילד שמסתובב בחוץ עולה פי 4.

משה ספקטור: יש מורה בבית ספר שעלה מאוקראינה.

משה ספקטור: הוא זכה בפרס רקנאטי.

משה ספקטור: הוא שלח 7 ילדים לתחרות בפיזיקה.

רותי לסרי: 100% מהבוגרים מתגייסים לצה"ל.

רותי לסרי: רובם משרתים ביחידות קרביות בתפקידי קצונה וביחידות מיוחדות.

ורד סויד: אני רוצה לשבח על הנתון הזה.

ורד סויד: האם יש תוכנית מיוחדת אצלכם?

ורד סויד: זה נתון שלא רואים.

ורד סויד: איך זה נעשה?

רותי לסרי: התלמידים מזוהים עם מדינת ישראל ורוצים ומוכנים לתרום.

רותי לסרי: החל מכיתה י"א מתחילה בבית הספר תוכנית הכנה לצה"ל.

רותי לסרי: בנוסף, מתקיים יום הבוגר בו בוגרים מגיעים במדים, נכנסים לכיתות ומספרים מה הם עושים בצה"ל ומה זה להיות חייל משמעותי.

רותי לסרי: קבוצה גדולה של תלמידים יוצאת בכל שנה לסיור בפולין.

רותי לסרי: ישנה תוכנית של מעורבות חברתית שבה הם מתנדבים בכל מיני מקומות חיוניים.

רותי לסרי: אל לנו לשכוח שכ-50% מבוגרי בית הספר הם בנים להורים ששירתו או משרתים בצבא.

רותי לסרי: האווירה היא שגם אנחנו חייבים לתת את התרומה שלנו.

מאיר שמעוני: החינוך לנתינה צריך להתחיל בגיל מאוד צעיר ולהימשך ברצף חינוכי במשך כל שנות גן הילדים, היסודי, החטיבה והתיכון.

רותי לסרי: 6% מבוגרי בית הספר יוצאים לשנת שירות לפני גיוסם לצבא.

מיכאל מלכיאור: מדוע לדעתכם דווקא בבית הספר שלכם כולם מתגייסים לצבא ולא קיימת תופעת השתמטות?

גלית: מגיל צעיר מאוד אני מעריצה חיילים ורואה בהם דוגמא.

גלית: אם כולם יראו את החיילים ככאלה תהיה מוטיבציה להתגייס.

גלית: הגיוס גבוה פה כי ההורים משרתים בצבא.

גלית: כל אחד מבחינה אישית רואה את זה כדבר חשוב.

גלית: אם מישהו לא מתגייס מסתכלים עליו באור שונה.

גלית: בתיכון מכבים רעות.

דן: זאת חובה.

דן: אנחנו הולכים לצבא כדי לשרת את המדינה.

דן: אלה ערכים שמכניסים לנו מגיל צעיר.

יותם: הרבה פעמים השתמטות יכולה לבוא ממקום של מצוקה ועוני.

מיכאל מלכיאור: לא רק.

יותם: אנשי צבא מחנכים חינוך צבאי.

מיכאל מלכיאור: אנחנו מאוד מודאגים מעניין ההשתמטות בחברה הישראלית.

מיכאל מלכיאור: מה אתם חושבים שאנחנו צריכים לעשות כדי להקטין את התופעה?

ליאור: אסור לאפשר לכל אחד שרוצה להשתמט ללכת לקב"ן.

נמרוד: צריך שהקריטריונים יהיו הרבה יותר קשים, שלא כל אחד יוכל להשתמט.

נמרוד: בכל ראיון עבודה צריך לבדוק אם האיש עשה צבא.

מיכאל מלכיאור: האם אתם מציינים משהו מיוחד בבית ספר הזה?

מיכאל מלכיאור: האם יש דברים שהייתם רוצים לשנות בבית ספר או בחינוך?

דן: מה שמפריע לי זה שבבית ספר יש אווירה חזקה שדוחפת להצליח בבגרויות.

דן: זה דבר טוב, אבל לפעמים יש הרגשה שזה רק זה.

דן: חינוך זה לא משהו רק של מבחנים.

דן: אני יודע שזה קצת בלתי אפשרי.

דן: את חומר הלמידה אתה לא חייב ללמוד בכיתה, אתה יכול גם לקרוא בבית ולהצליח.

דן: בבית ספר צריך לנתב אותך.

יצחק גלנטי: היית רוצה שיתנו לך יותר אמצעים ללימוד עצמי?

דן: צריך לייעל אותנו כתלמידים וכבני אדם.

דן: הלמידה בשיעורים היא מאוד לא יעילה.

דן: אותו חומר שאתה לומד בכיתה אתה יכול לקרוא גם בבית ולהצליח בבחינה באותה מידה.

דן: עדיף שאת השעות שאנחנו כבר נמצאים בבית הספר ינצלו לטובת למידה של דברים אחרים, כמו אמצעי למידה.

ליאור: צוות המורים מאוד טוב, מאוד מסור אבל החינוך צריך לכלול בתוכו ערכים נוספים.

מיכאל מלכיאור: אתה מתנדב?

ליאור: אני מתנדב בעמותה למען הגנת הטבע ואיכות הסביבה.

ליאור: אני הולך לפתוח תנועה לילדים עם מוגבלויות.

מיכאל מלכיאור: זאת אומרת שיש קצת חינוך לערכים.

ליאור: אני מרגיש שזה חסר.

שמרית: צריך להתחיל ללמד את מקצוע האזרחות מגיל צעיר כיוון שמקצוע זה, על כל הכלול בו, ילווה אותנו לכל החיים.

גיא: בשנה שעברה הייתה התנגשות בין מבחנים לכל מיני דברים שהיו חשובים לתנועות נוער.

גיא: צריך יותר שיתוף פעולה.

דן: זאת בעיה.

דן: אני מתנדב, אבל בית הספר לא תומך.

דן: צריך שזה יבוא יותר מהמסגרת הפורמאלית.

משה ספקטור: חינוך פורמאלי וחינוך בלתי פורמאלי זה חינוך.

נופר: היתרון של בית הספר שלנו זה שרוב המורים מדברים בגובה העיניים.

יצחק גלנטי: יש לי התרוממות נפש מההתלהבות להתגייס.

יצחק גלנטי: זה נשמע על פניו כדבר יוצא מן הכלל.

יצחק גלנטי: הייתי רוצה לשמוע על התחושות של הביטחון האישי, על תופעות של אלימות.

יצחק גלנטי: האם התופעה של אלימות ישנה?

דנה: אני לא כל כך תומכת בהצבת המצלמות במסדרונות בית הספר.

זוהר: אנחנו לא מרגישים שיש אלימות בבית ספר.

זוהר: התלמידים בבית הספר הם ילדים עם אמצעים.

זוהר: אנחנו מגיעים מיישוב שהמצב הסוציו אקונומי שלו מאוד גבוה.

זוהר: אם משהו לא מסתדר בבית ספר מבחינת לימודים ההורים שלנו נותנים לנו את כל האמצעים כדי שנוכל להשלים.

מיכאל מלכיאור: הקיצוצים במערכת החינוך זאת בעיה גדולה.

מיכאל מלכיאור: יש קשר בין הביטחון האישי לתחושה שיש אח גדול שעוקב אחרי מה שעושים.

דניאל: אני תומך ברעיון של מצלמות.

דניאל: לפי שנה וחצי חוויתי אלימות קשה.

דניאל: חשוב שיהיו מצלמות שיתעדו את המקרה עצמו.

מיכאל מלכיאור: זו נקודה שראויה לדיון.

מיכאל מלכיאור: התחושה שהאח הגדול עוקב אחרי כל מה שעושים ראויה לדיון ברמה הבית ספרית והעירונית.

מיכאל מלכיאור: זו מגמה בכל הארץ.

מיכאל מלכיאור: זה לא אומר שזה טוב.

מיכאל מלכיאור: יש מקום לשיח בין התלמידים להנהלת בית הספר ולאחראים על החינוך בעיר.

משה ספקטור: לפעמים צריך לקבל החלטות.

משה ספקטור: בבית הספר הטוב הזה אסור לאפשר מצב של ונדליזם.

משה ספקטור: לא ויתרתי וצדקתי בהחלטה.

משה ספקטור: אני רוצה לומר שבכל מקום שהצבנו מצלמות יש אפס תקלות.

משה ספקטור: בשניים מבתי הספר, שבהם היו מקרים קודמים, הצבנו מצלמות והשנה הסתיימה ללא תקריות.

איליה מזין: לא הגדרנו לעצמנו מה היא המילה ערכים שאנחנו משתמשים בה.

איליה מזין: תפקידה של המסגרת החינוכית הוא לפתח את היכולות שיש לתלמידים.

איליה מזין: אותן יכולות התלמידים מקבלים בירושה.

איליה מזין: החוכמה היא לגלות את אלה שיש להם ולהביא אותם לרמה גבוהה.

מיכאל מלכיאור: על איזה ערכים אתה מדבר?

איליה מזין: סדר והתנהגות יוצרים סדר בלמידה.

איליה מזין: סדר בלמידה יוצר סדר בחשיבה.

איליה מזין: סדר בחשיבה יוצר סדר בהתנהלות וארגון.

איליה מזין: אם יהיה סדר בארגון לא תהיה שום התנגשות בפעילויות בבית הספר ומחוצה לו.

מיכאל מלכיאור: ישר כוחך על הישגיך הנפלאים.

איליה מזין: אחת הבעיות שלנו היא חוסר הכשרה נכונה של המורים.

איליה מזין: הוראה זה מקצוע וצריך להיות מוסד להכשרת מורים.

איליה מזין: תפקידו העיקרי של מורה הוא ליצור אישיות.

איליה מזין: בכדי ליצור אישיות, המורה עצמו צריך להיות אישיות.

מיכאל מלכיאור: אין ספק שמעמד המורה בעייתי.

מיכאל מלכיאור: מנסים לשנות את זה.

מיכאל מלכיאור: במסורת היהודית המורה היה צריך לקבל את המשכורת הכי גבוהה.

מיכאל מלכיאור: פה נותנים את המשכורות הכי נמוכות.

משה ספקטור: במלחמת לבנון השנייה נהרגו 3 תלמידים מבית הספר.

משה ספקטור: זה דור בלתי רגיל.

משה ספקטור: הצוות, מהמנהלת עד למטה, ענקיים ולכן אנחנו עומדים מאחוריהם.

משה ספקטור: אני רוצה לספר לוועדה שבמחזור אחד יצאו כאן 8 טייסים.

משה ספקטור: בקורס קצינות בו מסיימות 150 קצינות, בין 30-38 הן קצינות שסיימו כאן את בית הספר.

מיכאל מלכיאור: למדנו המון מהביקור הזה אצלכם.

מיכאל מלכיאור: היה לנו מאוד מעניין כאן.

מיכאל מלכיאור: אני רוצה להזמין אתכם לבוא ולהמשיך בדיון הזה בוועדת החינוך של הכנסת אצלנו.

מיכאל מלכיאור: כל ההחלטות שלנו משפיעות גם על החיים שלכם.

מיכאל מלכיאור: אנחנו מנסים בישיבות הוועדה להביא תלמידים.

מיכאל מלכיאור: אני מבקש להמשיך את השיח והמפגש הזה אצלנו.

מיכאל מלכיאור: זה היה מאוד מעשיר.

זאב אלקין: האם אתה חושב שצריך להעלות למורים את המשכורת כדי לפתור את הבעיה?

איליה מזין: התשובה שלי שלילית.

איליה מזין: למנהלים צריך להעלות את המשכורות.

איליה מזין: המנהלים צריכים להיות דמויות כריזמתיות.

איליה מזין: הם אלה שעומדים בראש הפירמידה.

איליה מזין: צריך לתת למנהל את הסמכות להחליט.

איליה מזין: משרד החינוך רק מפריע.

רותי לסרי: אני מקבלת בברכה את ההזמנה שלכם לבוא לוועדת החינוך.

משה ספקטור: לא כל יום אנחנו מארחים את ועדת החינוך של הכנסת שדנה בנושאים שנוגעים לחינוך.

משה ספקטור: מודיעין נמצאת בגירעון של 45 מיליון שקלים.

משה ספקטור: לבנות גן ילדים זה מיליון, מיליון וחצי.

משה ספקטור: אני לא יודע מאיפה לקחת.

משה ספקטור: אין לנו מקורות הכנסה.

משה ספקטור: ביקשנו ועדת מנכ"לים משותפת לחינוך, אוצר, פנים ובינוי כדי שיראו מה קורה במודיעין.

משה ספקטור: צריך לדאוג שיהיו בזמן גני ילדים, מעונות, שיהיה תקציב לתת את זה.

משה ספקטור: מודיעין נשארת במינוס מבחינת מקומות לימוד.

מיכאל מלכיאור: כמה יש בתשס"ח?

משה ספקטור: 3 בתי ספר אמורים להיבנות.

משה ספקטור: גני ילדים אתה מקבל במקרה הטוב בחודש יוני.

מיכאל מלכיאור: יש פער גדול בכל הארץ.

מיכאל מלכיאור: אין כיתות לימוד, יושבים בקרוואנים.

משה ספקטור: המדינה מוציאה מכרזים והמינהל משווק קרקעות.

מיכאל מלכיאור: מה אומר לך מנכ"ל משרד הפנים?

משה ספקטור: שמואל אבוהב מתמצה, הוא שומע ורואה.

מיכאל מלכיאור: אנחנו יכולים להמליץ כל דבר בעולם, אנחנו לא יכולים להחליט.

מיכאל מלכיאור: אני יכול לדבר על התשתיות במודיעין.

מיכאל מלכיאור: חייבת להיות מחויבות כדי שהעיר תיתן את השירותים.

מיכאל מלכיאור: נדון עם מנכ"ל משרד החינוך במציאת פתרון נקודתי.

מאיר שמעוני: חינוך מיוחד זאת בעיה.

מאיר שמעוני: יש גידול של ילדים.

מאיר שמעוני: את המשאבים ואת הטיפולים הפרה-רפואיים נותנים לנו על בסיס שנה אחורה.

מיכאל מלכיאור: צריך לתת לאותה שנה, לא לשנה אחורה.

מאיר שמעוני: הייתי רוצה להעלות את הנושא של חינוך מבוגרים כתפישה חינוכית לא רק כתוכנית להעשרה.

אורנה מגר: התפיסה שמובילה היא למידה לאורך החיים.

אורנה מגר: מודיעין תהיה הראשונה בארץ שתממש את המודל של עיר לומדת.

אורנה מגר: חשוב שישראל תאמץ את העיקרון הזה.

מיכאל מלכיאור: מה זו עיר לומד?

מיכאל מלכיאור: מה לומדים?

אורנה מגר: למידה לכל הסקטורים.

אורנה מגר: יש הכשרה מקצועית בפיקוח של התמ"ת, הנהלת חשבונות, הפקת אירועים, לימודי תעודה, לימודי קתדרה לגמלאים, תואר ראשון ותואר שני.

אורנה מגר: מנסים ללוות את הלומד מגיל 18 ומעלה בפיתוח אישי ותעסוקתי.

מיכאל מלכיאור: כמה אנשים לומדים?

אורנה מגר: 3500 לומדים במגוון המסלולים.

אורנה מגר: אנשים באים ומתחברים לעיר דרך המרכז הזה.

אורנה מגר: יש הרבה ארגונים של המגזר השלישי.

יצחק גלנטי: הם משלמים?

אורנה מגר: בוודאי.

אורנה מגר: כל הלימודים לגמלאים מסובסדים.

מיכאל מלכיאור: על ידי מי?

אורנה מגר: הרשות.

יצחק גלנטי: כמה משלמים בפועל?

אורנה מגר: 50%.

מאיר שמעוני: זאת תפישה חינוכית.

מאיר שמעוני: המודל הזה קיים לא רק בארץ אלא גם בעולם.

פאוול פריאור: אני במצב רוח גרוע ביותר.

פאוול פריאור: כשעליתי ארצה קיבלתי תעודת הוקרה ממשרד החינוך.

פאוול פריאור: אני מוכן לתת את התעודה כדי להציל את המערכת.

פאוול פריאור: מדובר בחינוך מבוגרים בכל מיני מקומות.

פאוול פריאור: זה בשוליים של סדר העדיפות.

פאוול פריאור: לא מבינים שזה חלק מתפישת עולם של חינוך לאורך החיים.

פאוול פריאור: לקצץ 70% זה כמעט מוות לחינוך מבוגרים.

יצחק גלנטי: בשנת התקציב הנוכחית?

פאוול פריאור: נכון.

פאוול פריאור: הייתי מבקש לדון על חינוך מבוגרים בתפישה כוללת.

פאוול פריאור: באירופה מדברים על חינוך מגיל 0 עד הימים האחרונים של האדם.

פאוול פריאור: זאת מדיניות שצריכה תקציב.

מיכאל מלכיאור: אנחנו שומעים את זה בהרבה מאוד תחומים.

מיכאל מלכיאור: יש קיצוצים שנעשים בצורה מטורפת.

מיכאל מלכיאור: זה עניין פוליטי ועניין של תפישת עולם כלכלית.

מיכאל מלכיאור: אתם צריכים לדעת גם מה קורה במקומות אחרים.

מיכאל מלכיאור: לעיר מודיעין אין את הפערים שיש במקומות אחרים.

מיכאל מלכיאור: אנחנו נקיים ישיבה מיוחדת על העניין של חינוך מבוגרים.

מיכאל מלכיאור: אני מקווה שבהרבה רצון טוב ותקציבים.

משה בר-נוי: בחינוך מבוגרים מנסים ליישם את המודל של עיר לומדת.

משה בר-נוי: אין הבדל בין הערים.

משה ספקטור: רבותי חברי הכנסת, לא כל מה שנוצץ הוא זהב.

משה ספקטור: במודיעין יש 1400 משפחות בטיפול לשכת הרווחה.

משה ספקטור: יש המון חד-הוריות.

משה ספקטור: אין לנו כסף למבנים.

משה ספקטור: הלשכות נמצאות בקרוואנים עם עכברושים.

משה ספקטור: בית העירייה יושב במבנה של בית ספר.

משה ספקטור: טיפות חלב נמצאות בקרוואנים.

משה ספקטור: בבריאות התלמידים קיצצו.

משה ספקטור: מישהו צריך לקבל החלטה.

מיכאל מלכיאור: אני מודה לראש העיר, לראש מחלקת החינוך בעיר.

מיכאל מלכיאור: אנחנו נקיים ישיבה בוועדה בחודשים הקרובים.